Ján Štúr

Ján Štúr (* 21. september 1827, Uhrovec – † 23. september 1905, Malé Bierovce) bol slovenský národný buditeľ, redaktor a publicista.

 Život 
Bol najmladším bratom Ľudovíta Štúra. U svojho otca Samuela Štúra, učiteľa, navštevoval školu v rodnom Uhrovci. Neskôr absolvoval evanjelické lýceum v Bratislave a potom v Modre. Pôsobil ako súdny úradník v Trenčíne, Žiline, Čadci, Bánovciach nad Bebravou, Fiľakove, vo Vrábľoch a v Rábe (Győr). V revolučných rokoch 18481849 sa zúčastnil na každej slovenskej dobrovoľníckej výprave.

V roku 1848 spolu s Ľudovítom Dohnánym redigoval Slovenskje národňje novini. Svoje príspevky publikoval aj v Cirkevných listoch, v Sokole, Orle, Slovenských pohľadoch, Tatrane a v Pešťbudínskych vedomostiach. Išlo prevažne o regionálne správy a informácie, články z histórie, nekrológy a slovenské povesti. V roku 1900 napísal časť Rozpomienok na svojho brata Ľudovíta Štúra.

 Externé odkazy 
 Záznam o narodení a krste v matrike indexovaný záznam číslo 100 - evanjelická farnosť v Uhrovci; pokrstený ako Johannes Sthur

Kategória:Slovenskí spisovatelia
Kategória:Osobnosti z Uhrovca
Kategória:Slovenskí publicisti
Kategória:Slovenskí národní buditelia
Kategória:Slovenskí redaktori